
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 94
din 27 mai 2015
           privind acordarea de scutire de la plata impozitului pe clădiri pentru 

       ORGANIZAŢIA  O.C.E.A.D.  NAZARINEANUL

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 11271/13.05.2015, în baza  prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;

Având în vedere solicitarea organizaţiei O.C.E.A.D.  NAZARINEANUL, cu sediul în Bucureşti, Intrarea Viilor nr. 4, C.I.F. 5405510, înregistrată la Municipiul Sighişoara sub nr. 9630/24.04.2015, de a i se aproba scutirea de la plata impozitului pe clădiri, pentru clădirile pe care le deţine în municipiul Sighişoara, str. Şt. O. Iosif nr. 20 şi Aleea Margaretelor nr. 2, ap. 2, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

Având în vedere prevederile art. 250, alin. (1) pct. 19 din Legea nr. 571/2003 privind Codul fiscal, cu modificările şi completările ulterioare; 
Având în vedere Hotărârea Consiliului Local nr. 106/29.11.2012 privind acordarea de scutire de la plata impozitului/taxei pe clădiri şi a accesoriilor aferente, în cazul clădirilor utilizate pentru activităţi social-umanitare de către asociaţii, fundaţii şi culte în municipiul Sighişoara; 

Ţinând cont de urmarea procedurii de acordare a scutirii de la plata impozitului pe clădiri către organizaţia O.C.E.A.D. NAZARINEANUL şi îndeplinirea acestei proceduri;

Având în vedere raportul de specialitate al Direcţiei economice, înregistrat cu nr. 11269/13.05.2015, prin care se motivează şi se justifică scutirea de la plata impozitului pe clădiri pentru organizaţia O.C.E.A.D. NAZARINEANUL, îndeplinindu-se prevederile legale;

Având în vedere avizele favorabile ale comisiilor de buget, urbanism, comert şi socială;
În baza art. 36, alin. (4), lit. c), art. 45, alin. (2), lit. c) şi a art.115, alin. (1), lit. b) din Legea administraţiei publice locale nr. 215/2001, republicată, cu modificările şi completările ulterioare,
H O T Ă R Ă Ş T E :

Art. 1.  Se acordă scutirea de la plata impozitului pe clădiri, pentru clădirile pe care organizaţia O.C.E.A.D. NAZARINEANUL, le deţine la adresele: Sighişoara, str. Şt. O. Iosif nr. 20 şi Sighişoara, Aleea Margaretelor nr. 2, ap. 2, judeţul Mureş, începând cu data de 01.06.2015. 

Art. 2. Cu ducerea la îndeplinire a prevederilor prezentei hotărâri se încredinţează Direcţia economică - Biroul Impozite şi Taxe.
Art. 3.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Instituţiei Prefectului - Judeţul Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



             Anca Bizo
   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;
  1 ex. Secretar;
  2 ex. Direcţia Economică - Biroul Impozite şi taxe;
  1 ex. organizaţia O.C.E.A.D. NAZARINEANUL .
  9 ex. 
A.B.
